CELEX: C2007/211/48
Language: bg
Date: 2007-09-08 00:00:00
Title: Дело C-317/07: Преюдициално запитване, отправено от Korkein hallinto-oikeus (Suomi) на 10 юли 2007 г. — Lahti Energia Oy

8.9.2007   
            
            
               BG
            
            
               Официален вестник на Европейския съюз
            
            
               C 211/26
            
         Преюдициално запитване, отправено от Korkein hallinto-oikeus (Suomi) на 10 юли 2007 г. — Lahti Energia Oy
   (Дело C-317/07)
   (2007/C 211/48)
   Език на производството: финландски
   Препращаща юрисдикция
   Korkein hallinto-oikeus
   Страни в главното производство
   
      Ищец: Lahti Energia Oy
   
      Ответник: Lahden ympäristölautakunta, Hämeen ympäristökeskus, Salpausselän luonnonystävät ry
   Преюдициални въпроси
   
               1.
            
            
               Следва ли член 3, точка 1 от Директива 2000/76/EО (1) да се тълкува в смисъл, че директивата не се прилага за изгарянето на газообразни отпадъци?
            
         
               2.
            
            
               Следва ли дадена инсталация за термична обработка чрез газообразуване, в която вследствие на пиролиза се образува газ от отпадъците, да се разглежда като инсталация за изгаряне по смисъла на член 3, точка 4 от Директива 2000/76/EО, дори и когато в тази инсталация липсва линия за изгаряне?
            
         
               3.
            
            
               Следва ли изгарянето в котела на електроцентрала на газ, който е образуван в инсталация за термична обработка чрез газообразуване и е пречистен след процеса на газообразуване, да се разглежда като попадащ в приложното поле на член 3 от Директива 2000/76/EО? От значение ли е фактът, че пречистеният газ се използва като заместител на твърди горива и че, емисиите за произведена от електроцентралата единица енергия при използване на образуван от отпадъци и пречистен газ, са по-малко отколкото при употреба на други горивни вещества? От значение ли е за тълкуване на приложното поле на Директива 2000/76/EО, дали от техническа гледна точка и предвид разстоянието, на което са отдалечени една от друга инсталацията за термична обработка чрез газообразуване и електроцентралата, последните съставляват една единствена инсталация, или дали образуваният в инсталацията за термична обработка чрез газообразуване и пречистен газ може да се транспортира и съответно да бъде използван другаде, като например за доставка на енергия?
            
         
               4.
            
            
               При какви условия образуваният в инсталацията за термична обработка чрез газообразуване и пречистен газ може да се разглежда като нов продукт, така че за него да не се прилагат разпоредбите относно отпадъците?
            
         
      (1)  Директива 2000/76/ЕО на Европейския парламент и на Съвета от 4 декември 2000 година относно изгарянето на отпадъците